******

***Република Србија***

***ОСНОВНИ СУД У ОБРЕНОВЦУ***

***Су бр IV-32-10/2016***

***30. мај 2016. године***

***О б р е н о в а ц***

***ОДГОВОР***

***заинтересованом лицу у поступку***

***јавне набавке мале вредности број ЈНМВ 1/2016***

Сходно одредби члана 63. став 2 Закона о јавним набавкама, а на захтев заинтересованог лица од 27.05.2016. године за давање појашњења у поступку јавне набавке мале вредности – извођење радова на увођењу система за аутоматску дојаву пожара у сутерену зграде Основног суда у Обреновцу број ЈНМВ 1/2016, дајемо одговоре:

***1) Питање:***

На страници 17 сте навели да се као средство финансијског обезбеења за добро извршење посла доставља бланко сопствена меница са овлашћењем на 10% од укупне вредности понуде без ПДВ, али сте у оквиру Уговора, страна 31, члан 7, ставили као средство обезбеђења за добро извршење посла банкарску гаранцију у висини од 10% од вредности уговора, као и за отклањање недостатака у гарантном року у висини од 5% од вредности уговора. Које је финансиујско обезбеђење валидно?

**1а) Одговор:**

Наручилац **прихвата сугестију** заинтересованог лица у погледу нејасно одређеног средства обезбеђења у конкурсној документацији, до којег је дошло омашком при састављању документације, па се појашњава да је као средство обезбеђења предвиђено да изабрани понуђач у року од 15 дана од дана закључења уговора, преда наручиоцу **банкарску гаранцију за добро извршење посла**, која ће бити са клаузулама: безусловна и платива на први позиви без приговора. Банкарска гаранција за добро извршење посла издаје се у висини од 10% од укупне вредности уговора без пореза, са роком важности који је 30 (тридесет) дана дужи од истека рока за коначно извршење посла.

У том смислу, сходно члану 63. став 1. Закона о јавним набавкама ("Службени гласник РС", бр. 124/2012), врши се **измена конкурсне документација број 1/2016**, па је потребно да измењену конкурсну документацију (**стране 17. и 31.**) преузмете са Портала јавних набавки: portal.ujn.gov.rs или са интернет адресе наручиоца: www.ob.os.sud.rs и да понуду доставите у складу са наведеним изменама.

***ЗА КОМИСИЈУ НАРУЧИОЦА***

***-----------------------------------------------***